Pauc probabel

Dad Anita Simeon

Gieus da fortuna u insumma il giavisch da gudagnar raps senza d'als meritar è ... economicamain ruinus. En cas extrems èsi perfin ina malsogna dal spiert che tutga era umans fitg intelligents.*

Ina speziala furma dal gieu da fortuna è er il lotto. Tuts san atgnamain quant pitschna che la schanza è da tutgar in da sis. Ma tuttina vegn adina puspè la resposta sin questa constataziun: "E sche jau sun quest victur?" - La resposta po mo esser: "Ti na vegns betg ad esser el!" Pertge la probabilitad da gudagnar è 1 tar 15'985'816. Qua gidan er programs da lotto sco per exempel Dr.Lotto nagut. Pertge er sche la cumbinaziun da 1, 2, 5, 4, 5, 6 para l'emprim betg uschè probabla è ella gist uschè probabla sco la cumbinaziun 7, 12, 19,28,57,41.

En Germania (cun in populaziun da circa 80'000'000) vegnan mintg'onn 80 persunas tutgadas dal chametg. Quai correspunda a la probabilitad dad 1 tar 1'000'000. La probabilitad da vegnir tutgà dal chametg è damai 14 giadas pli gronda che quella da gudagnar en il lotto. Igl è propi prest la vardad che quel che na gioga mai lotto ha la medema schanza da gudagnar sco quel che gioga regularmain.

* George Bernard Shaw, Das Laster des Spiels und die Tugend der Sicherheit. Dapli en: 200 Prozent von nichts, A.K.Dewdney, Birkhäuserverlag, 1994